bg ru ru pl en ru uk bg ru ru ru bg bg en bg bg bg bg bg bg ru ru bg bg bg bg bg be mk ru bg bg ru bg bg bg bg bg bg bg en en en en bg en en en bg en bg en bg en en en bg en fr en en en fa en en en en de en bg de en en pl
place for food photography, recipes and travel
По света и у нас
Тази седмица ми се събраха много мероприятия. Първо сладките и сладкиша, които трябваше да приготвя за благотворителния базар за служителите на Уникредит Булбанк. След това излизане по женски в София Лайв на Пощенска кутия за приказки. Един проект на радио водещата Гери Турийска. Предполагам повечето от вас са чували за него, но ако не сте входът е свободен и ходенето поне веднъж е задължително. Всеки месец различни автори пишат текстове с тема обявена от Гери и след това актьори, певци, абе все хубави хора ги прочитат пред публиката. Този месец темата беше “Има значение”. Текстът, който най-много ме трогна бе прочетен от Александър Сано и в общи линии се разказваше за момче, което на 6 годишна възраст установява, че прави щастлив майка си, когато отговаря на всеки неин въпрос относно предпочитанията му с: “Ами, няма значение”. “Палачинките с мед или сирене?”, а момчето отговаря: “Няма значение”. Възрастните са очаровани от малкия сладур, който няма претенции, за разлика от всички деца, които не само имат предпочитания, но и много точни при това. “Мед, но от онзи в големия буркан, който купихме когато бяхме на планина с еди кой си и беше много хубаво.” Формулата, която използва се затвърждава с времето. Един ден докато си купува фанта от клек шопа и продавачът го пита:  “С лимон или портокал?” младежът отново отговаря: “Няма значение”. До него се приближава момиче, което разговоря леко изнервена с приятеля си. Той я ревнува, тя се възпротивява на въпросите му: “Станал си като баща ми. С кого си? Къде си? Е, няма значение с кого съм” – казва тя и му затваря телефона. Тогава героят казва развълнувам за първи път в живота си: “Е, как да няма? Има значение.”
Дотук с историята. Още повече ме развълнува коментара на Александър Сано. Когато приключи да чете той каза: “Днес бях много натоварен. Имах кофти ден. Дойдох тук много натоварен. Жена ми чупи втори скъп телефон, удари и колата, а днес я обраха в мола. Но довечера когато се прибера ще я прегърна и ще й кажа, че има значение с кого си.”
Цялата тази история беше увод за направата на пликчетата за подарък, които напълних с курабии за приятели, защото личното отношение е важно и защото винаги има значение. Идеята не е моя, а е заимствана от Pinterest. Много лесно, но ефектно. Трябват ви само няколко пликове или кутия за подарък и няколко различни цвята цветно тиксо. Обикновено го има в арт магазините и книжарниците.
Пликовете напълних с три вида сладки.
* маслените сладки с червени боровинки и карамелизирани бадеми
* сладки с фурми и канела
Сладки с фурми и канела
1 супена лъжица вряла вода
1 ч. чаша кафява захар
100 гр. безсолно масло
1 1/4 (260 гр.) брашно
1/4 (55 гр.) чаша бяла захар
1 ч. л. канела
1. В купа смесете бялата захар и канелата и оставете настрана.
2. В кухненски робот смелете фурмите, водата, ванилията и 1/4 (45 гр.) чаена чаша кафява захар, докато се получи гладка смес. Прехвърлете в купа добавете маслото, останалата част от захарта и разбийте между 8-10 минути, докато се получи пухкава смес. Добавете яйцето и разбийте добре. След това към сместа сипете брашното и бакпулвера. Объркайте докато се образува лепкаво тесто.
3. Поставете в хладилник да стегне за около час.
4. Набрашнете гладка повърхност и разточете тестото с приблизителна дебелина 5 мм. С помощта на формички за сладки (най-добре е да са големи 7 см) по ваш избор изрежете сладките. Поставете върху хартия за печене.
5. Намажете с белтък и поръсете със сместа от канела и захар, която приготвихте в началото. Печете в предварително загрята фурна между 10 и 12 минути или докато краищата покафенеят.
April 26, 2018 at 13:42
Прекрасни снимки и текстове. Искам да попитам дали използвате определена програма за обработка на снимките и каква е тя? Благодаря
April 26, 2018 at 15:05
Здрасти Ива, обработвам с photoshop и lightroom. И снимам в raw формат. Ако мога да ти бъда с още нещо полезна, на среща съм.
April 29, 2018 at 09:32
Благодаря! Предстои ни първи рожден ден през Май и вече принтирах надписа Happy Birthday от един друг твой пост. Прекрасен е!
April 30, 2018 at 11:46
Много се радвам! Живо и здраво да ви е детето!
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.